Ганчарны выраб; гліняная пасудзіна для гатавання гарачай стравы, захавання сыпкіх рэчываў і інш. Назва “Гаршчок” паходзіць ад старажытнарускай “гаршуч”. Яго форма добра прыстасавана для хуткага і раўнамернага награвання ў напаленай печы: круглы з пакатымі бакамі, звужаным плоскім дном і вусцем, абкружаным венцам (нярэдка з накрыўкай і 1-2 ручкамі для зручнасці карыстання) для большай трываласці. Гаршкі часам апляталі дротам.